Շպրոյերհոֆշտրասե փողոցը համաշխարհային ռեկորդի նշանով
**Շպրոյերհոֆշտրասե** (գերմ.՝ Spreuerhofstraße), աշխարհի ամենանեղ փողոցը, որը գտնվում է Գերմանիայի Ռոյթլինգեն քաղաքում։ Փողոցի երկարությունը 50 մետր է, այն ճյուղավորվում է հյուսիսային եզրամասում միմյանց մոտ կառուցված երեք տների շուրջ․ այդ ճյուղերի արևմտյան թևը ձևավորում է «աշխարհի ամենանեղ փողոցը» ըստ Գինեսի ռեկորդների գրքի։ Փողոցի միջին լայնությունը 40 սանտիմետր է, ամենանեղ հատվածում՝ 31 սանտիմետր։ Փողոցը կառուցվել է 1727 թվականին՝ նախորդող տարվա հրդեհից հետո, որն ավերել է քաղաքը։ Պաշտոնապես մուտքագրվել է քաղաքային ռեգիստր՝ 72 համարով։

Նկարագրություն
--------------

Շպրոյերհոֆշտրասեն գրանցված է Գինեսի ռեկորդների գրքում որպես աշխարհի ամենանեղ փողոցը. ամենանեղ հատվածում նրա լայնությունը 31 սմ է։ Այս փողոցը, որն իրականում ընդամենը տների միջև անցում է, հայտնվել է քարտեզների վրա 1820 թվականին։

Պատմություն
-----------

Փողոցը ստեղծվել է 1726 թվականին քաղաքում տեղի ունեցած հրդեհից հետո, որի ժամանակ ավերվել է բնակելի և հասարակական շենքերի մեծ մասը։ 1820 թվականին փողոցը նշվել է որպես տեղական երթուղի՝ 72 համարով։ Սկզբում Շպրոյեհոֆը Ռոյթլինգենի հիվանդանոցի հացահատիկի պահեստն էր, և անցուղին հավանաբար ծառայել է որպես տարհանման ճանապարհ։ Ռոյթլինգենի քաղաքային մարքեթինգային ընկերության զբոսաշրջության մենեջերի ջանքերից հետո այն 2007 թվականին գրանցվել է Գինեսի ռեկորդների գրքում՝ որպես «աշխարհի ամենանեղ փողոց»։ Նախկինում այդ կոչումը կրում էր Անգլիայի հարավային Էքսետեր քաղաքի Խորհրդարանի փողոցը։ Ռեկորդը գրանցելուց ի վեր Շպրոյերհոֆշտրասեն համարվում է Ռոյթլինգենի զբոսաշրջային տեսարժանությունը։

9 համարի տունը կիսավեր վիճակում էր։ Փտած հեծանների պատճառով այն ավելի ու ավելի էր թեքվում՝ փողոցն ավելի նեղացնելով․ ջրորդանի և հարակից շենքի միջև հեռավորությունը մեկ սանտիմետրից պակաս էր։ Քանի որ սեփականատերը չէր ցանկացել արդիականացնել շենքը, այն ընդգրկված չէր պահպանվող հուշարձանների ցանկում, և ռեկորդային տիտղոսը կվտանգվեր, եթե այն քանդվեր, Ռոյթլինգեն քաղաքը 2013 թվականի հոկտեմբերին գնել է այն և անմիջապես սկսել վերանորոգման աշխատանքները։

Փողոցի ամենանեղ հատվածը գտնվում է թիվ 9 տան մոտ, նրա երկարությունը 3,80 մետր է։ Քանի որ փողոցը գտնվում է քաղաքի տարածքում, այն համարվում է ընդհանուր օգտագործման գոտի, ինչն էլ նրան տվել է «ամենանեղ փողոց» կոչվելու հնարավորություն։

Հետաքրքիր փաստ
--------------

Հատուկ պտուտակներով ամրացված տեղեկատվական ցուցանակը
Այն բանից հետո, երբ գողացվեցին ռեկորդի մասին հավաստող ավելի քան 20 ցուցանակներ, այն վերջապես ամրացվեց հատուկ պտուտակներով։

Պատկերասրահ
-----------

|  |  |  |  |  |
| --- | --- | --- | --- | --- |
| 

|  |
| --- |
| Փողոցի նեղ հատվածը
 |
| Փողոցի նեղ հատվածը
  |

|  |
| --- |
| Փողոցի լայն հատվածը
 |
| Փողոցի լայն հատվածը
  |

 |

Ծանոթագրություններ
------------------

1. 1 2
2. ↑  «Engste Straße der Welt». StaRT Reutlingen. Արխիվացված է օրիգինալից 2012 թ․ օգոստոսի 29-ին. Վերցված է 2012 թ․ հունիսի 2-ին.
3. ↑  «Narrowest street».
4. ↑  Guinness World Records 2009 / Glenday, Craig. — Random House Publishing Group, 2009. — С. 493. — ISBN 0-553-59256-4
5. ↑  «Tourismus-Reutlingen: An eye of a needle with world fame». Wirtschaft-Necker Alb. Արխիվացված է օրիգինալից 2012-02-25-ին. Վերցված է 2010 թ․ փետրվարի 5-ին.
6. ↑  «Regio-Report Neckar-Alb Aus der Region» (գերմաներեն). E-Paper - Wirtschaft-Neckar Alb. 2007-04. Արխիվացված է օրիգինալից 2011 թ․ հուլիսի 19-ին. Վերցված է 2012 թ․ հունիսի 2-ին.
7. ↑  «Самую узкую в мире улицу в Германии, занесенную в Книгу рекордов Гиннесса, могут закрыть». // gazeta.ru. Արխիվացված է օրիգինալից 2016 թ․ մարտի 4-ին. Վերցված է 2012 թ․ հունիսի 22-ին.
8. 1 2  *Engste Straße der Welt schwebt in Gefahr* tagblatt.de vom 15. August 2012
9. 1 2 3  *Die schwäbische Stadt Reutlingen will die engste Straße der Welt retten* Süddeutsche Zeitung vom 10. August 2012
10. ↑  *Weltrekord gerettet: Stadt kauft Spreuerhofstraße 9* Արխիվացված 2019-02-17 Wayback Machine, auf reutlingen.de
11. ↑  *31 Zentimeter breite Straße, Das bisschen Weltrekord* Spiegel-Online vom 10. Juli 2012
12. ↑  Bildbeschreibung bei Spiegel-Online

Արտաքին հղումներ
----------------

* Տեսարժան վայրեր Ռոյթլինգենում՝ աշխարհի ամենանեղ փողոցը, turistikus-reutlingen.de